History of MoikcJia. 135 



la no ia ; noho iho la o Kila i kaha one o Waipio. Ua hookoeia ke ola o Kila ma 

 Waipio mamuli o ka manao o Kaialea, a me Kekaihawewe, a me Laukapalala. No ka 

 mea, o ko Umaleliu manao, e lawe e pepehi ia Kila ma ka moana, aka, ma ko Kaialea 

 manao, a me ko Laukapalala manao, e hoihoi i Waipio, a oia no ke kumu i hiki ai i 

 Waipio. 



A hala aku la na kaikuaana o Kila, noho iho la o Kila ia koena po, e noonoo ana 

 i ka liana a kona man kaikuaana. A kokoke i ka wanaao, a no ka loilii o kona ala ana 

 ia po, nolaila, ua pauhiaia oia e ka hiamoe nui. A ia ia e hiamoe ana, ua liiki ae ka la, 

 a mehana iki ae, ike ia mai la ua o Kila e hiamoe ana i kaha one. Hele mai na kama- 

 aina a ike i keia keiki maikai e moe ana, ua pauhia i ka hiamoe. A nolaila, hoala ia 

 ae la, me ka ninau iho o na kamaaina, i kona wahi i hele mai ai a me ke ano o kona 

 hiki ana malaila. Alalia, hai aku la oia i ka moolelo e like me ka hana a kona mau 

 kaikuaana. A no ia mea, hoihoi ia aku la e na kamaaina ma kauhale kamaaina. 



Ia noho ana a Kila ma Waipio, hoopili aku la o Kila nialalo o na kamaaina, ma 

 na mea a na kamaaina e olelo mai ai, malaila wale aku no o Kila. O ke kahumu a me 

 ka mahiai kana mau hana nui e hoounauna ia ai e na kamaaina ona. Pela mau kana 

 hana ana a hala ekoln paha puni. I kekahi manawa, i ka wa i hoounauna aku ai kona 

 mau kamaaina ia Kila e pii i ka wahie i luna o ka pali, nolaila, pii aku la oia ma Pua- 

 ahuku kana wahie. I ka manawa o Kila i luna o Puaahuku, he kahuna ka mea nana 

 i ike aku i loko o Pakaalana i ka pio mau o ka onohi alii. A no ia mea, hoomanao ae 

 la ua kahuna nei he alii. A pela mau ka hana ana a ke kahuna. Aka, aole i hoomau 

 ka hoailona alii ia Kila i na la a pau, he kakaikahi wale no. A ma kekahi manawa, 

 hewa iho la o Kila ma ka noho ana me na kamaaina mau ona. Ua manaoia ua o Kila, 

 ua lawehala i ka mea a na kamaaina, no ka ai ana i ka aikapu, i na mea hoi i manao ia 

 no mua. Aka, aole i lawehala iki o Kila ma ia mea. A no ia mea, holo aku la o Kila 

 i loko o Pakaalana, ka puuhonua no ka poe e manaoia ana he lawehala. 



Ia manawa ike hou mai la ke kahuna ia Kila, e like me kana ike ana i luna o 

 Puuahuku. A no ia mea, olelo aku la ua kahuna nei ia Kunaka, oia ke alii o Waipio 

 ia manawa, mahope iho o ko Olopana holo ana i Tahiti. I aku la, ua kahuna nei: 

 "E lawe ae oe i kela keiki i keiki na kaua ; aole kela he keiki e, he alii kela." A ma 

 ka olelo a ke kahuna, he hoolohe wale aku no ka ke alii. A no ia mea, lawe ae la o 

 Kunaka ia Kila, i keiki nana, a kapa aku la i kona inoa o Lena. A no ka lilo ana o 

 Kila i keiki na Kunaka, haawi ae la oia ia Waipio a pau loa ia Kila. A maluna o Kila 

 ka hooponopono ana, maluna o ka aina a me na kanaka. 



Ia manawa i lilo ae ai o Waipio ia Kila ka hooponopono, a me ka ai aina ana, 

 nolaila, e kuahaua aku ana o Kila i na kanaka e mahiai. A na Kila i hoomaka ke 



